b'\n_START_ARTICLE_\nSetsaas\n_START_PARAGRAPH_\nSetsaas er en slekt fra Selbu i Tr\xc3\xb8ndelag med navn etter g\xc3\xa5rden Setsaas p\xc3\xa5 Selbustrand._NEWLINE_Slekten flyttet til denne g\xc3\xa5rden fra nabog\xc3\xa5rden Sandvik i 1837. F\xc3\xb8rste bruker av slekten p\xc3\xa5 Setsaas var Mikal Setsaas (1782\xe2\x80\x931857). Han ble etterfulgt av s\xc3\xb8nnen Christen M. Setsaas (1814\xe2\x80\x931893). Christen M.Setsaas overtok sin fars g\xc3\xa5rd, men kj\xc3\xb8pte i tillegg de to andre Setsaas g\xc3\xa5rdene, og samlet det hele til et bruk. Han omtales som en av de st\xc3\xb8rste g\xc3\xa5rdbrukere i Tr\xc3\xb8ndelag av samtidens forfattere. G\xc3\xa5rden ble delt i 1894, i mellom Christen M. Setsaas\' to s\xc3\xb8nner, Mikal Setsaas (f.1838) og Ole Setsaas (f. 1851)._NEWLINE_Dagens to g\xc3\xa5rder, Setsaas \xc3\x98stre og Setsaas Vestre er fortsatt i slektens eie.\n_START_SECTION_\nG\xc3\xa5rden Setsaas`historie\n_START_PARAGRAPH_\nG\xc3\xa5rden Setsaas, nevnes i erkebiskop Aslak Bolts jordebok (om lag 1430).Her fortelles det at Aslak Bolts forgjenger, erkebiskop Eskild (virketid 1402-1429), hadde kj\xc3\xb8pt 3 \xc3\xb8re i Setsaas av en Gudmund Staffanss\xc3\xb8nn. Deler av Setsaas var alts\xc3\xa5 odelsgods gjennom middelalderen, men ogs\xc3\xa5 Holm kloster (Nidarholm kloster)eide en st\xc3\xb8rre part i g\xc3\xa5rden. F\xc3\xb8rste gang vi f\xc3\xa5r kjennskap til dette, er i 1548, i NLR VI (Norske Lensrekneskapsb\xc3\xb8ker 1548-1567, Trykt Oslo 1939, Riksarkivet, Red: Asgaut Steinnes). Kan hende g\xc3\xa5r denne eiendomsparten tilbake til tiden til opprettelsen av klosteret. Eiendomsparten som Holm kloster eide i Setsaas, var i 1548 p\xc3\xa5 1 spann og 2 \xc3\xb8re._NEWLINE_I tiendepenninge matallet fra 1520, sitter en av de mer formuende menn i Selbu,p\xc3\xa5 Setsaas: "Symon i Sedzass". Han betalte 3 mark og 3 1/2 mark for jordegods._NEWLINE_Om selve g\xc3\xa5rdsnavnet, Setsaas, har O.Rygh omtalt dette i sin "Norske Gaardnavne"_NEWLINE_I nyere tid, var det skyss stasjon p\xc3\xa5 Setsaas. G\xc3\xa5rden var den f\xc3\xb8rste som en tilreisende kom til, om reisen startet fra Stj\xc3\xb8rdal. G\xc3\xa5rdens beliggenhet, ved Selbusj\xc3\xb8ens \xc3\xb8stre ende, gj\xc3\xb8r at det er tid \xc3\xa5 spare p\xc3\xa5 \xc3\xa5 reise over Selbusj\xc3\xb8en, om m\xc3\xa5let er Mebonden (Selbu sentrum), i stedet for \xc3\xa5 ta landveien.'